Roy Hodgson

Roy Hodgson (født 9. august 1947 i Croydon) er en engelsk fotballtrener.
Han var landslagstrener for Englands herrelandslag i fotball fra 1. mai 2012 til 27. juni 2016. Tidligere har Hodgson blant annet trent Viking FK, Fulham FC, Liverpool FC og West Bromwich Albion.


== Biografi ==
Hodgson spilte i Crystal Palace før han startet karrieren som manager for Halmstads BK i Allsvenskan i 1976. I løpet av sine fem år i klubben vant han Allsvenskan i 1976 og 1979. I 1980 gikk han til Bristol City, hvor han først var assisterende manager og deretter manager. I 1983 dro Hodgson tilbake til Sverige for å trene Örebro SK. I 1985 overtok han Malmö FF, en klubb han vant Allsvenskan med fem år på rad, i tillegg til to cupmesterskap. I 1990 dro han videre til den sveitsiske klubben Neuchâtel Xamax.
I 1992 ble Hodgson sjef for det sveitsiske landslaget, som han førte frem til VM 1994 og EM 1996. Før europamesterskapet begynte, gikk han til Inter Milan, der han var manager fra 1995 til 1997. I 1997/98 dro han tilbake til England og Blackburn Rovers i Premier League, men han ble bare værende i hjemlandet i én sesong. I 1999 dro han tilbake til Sveits for å trene Grasshoppers.
I 2000 var Hodgson en av tre kandidater til å overta det engelske fotballandslaget, men da Sven-Göran Eriksson ble valgt, dro han til Danmark, der han vant ligamesterskapet med FC København i 2000/01. Etter et kort opphold i Serie A-klubben Udinese, ble han sjef for landslaget til De forente arabiske emirater i 2002. Der ble han til mai 2004, da han gikk til Viking. Han overtok som manager for det finske landslaget sommeren 2006. I romjula 2007 fikk han ny jobb som manager for Fulham FC. 30. juni 2010 tok Hodgson over managerjobben for Rafael Benítez i Liverpool FC. 8. januar 2011 fikk han sparken etter en skuffende tid i klubben. Hodgson tok over West Bromwich Albion 11. februar 2011 med en kontakt ut 2012. Den 1. mai 2012 ble Hodgson ansatt som landslagstrener for England med en fireårig kontakt.
Hodgson ble i 2021 utnevnt til kommandør (CBE) av Order of the British Empire for sin innsats for fotball.


== Trenerkarriere ==
1976-1980 Halmstads BK
1980-1982 Bristol City
1983-1984 Örebro SK
1985-1989 Malmö FF
1990-1992 Neuchâtel Xamax
1992-1995 Sveits' landslag
1995-1997 Internazionale
1997-1998 Blackburn Rovers
1999-2000 Grasshoppers
2000-2001 FC København
2001-2001 Udinese
2001-2003 De forente arabiske emiraters landslag
2004-2006 Viking
2006-2007 Finlands landslag
2007-2010 Fulham FC
2010-2011 Liverpool FC
2011-2012 West Bromwich Albion FC
2012-2016 Englands herrelandslag i fotball
2017-2021 Crystal Palace FC
2022-2022 Watford


== Meritter ==
7 mesterskap i Allsvenskan
2 svenske cupmesterskap
1 dansk ligatittel
1 kvalifisering til VM-sluttspill
1 kvalifisering til EM-sluttspill
1 finalespill i UEFA-cupen


== Referanser ==


== Eksterne lenker ==
(de) Roy Hodgson – Munzinger Sportsarchiv 
(en) Roy Hodgson – Transfermarkt 
(en) Roy Hodgson – Transfermarkt (manager) 
(en) Roy Hodgson – WorldFootball.net 
(en) Roy Hodgson – Soccerbase.com (manager) 
(en) Roy Hodgson – FootballDatabase.eu 
(en) Roy Hodgson – EU-Football.info (manager) 
(en) Roy Hodgson – PlaymakerStats.com (manager)